**Εξεταστική Σεπτεμβρίου 2024**

**0402Υ. Εισαγωγή στην Κοινωνική Ψυχολογία**

**Θέματα εξετάσεων**

1. Αφού παρουσιάσετε σύντομα τη βασική εκδοχή των πειραμάτων του Milgram για την υπακοή στην εξουσία/αυθεντία, τεκμηριώστε με ποιον τρόπο η έρευνα αυτή έχει συμβάλει στην πειραματική μελέτη της έννοιας της κοινωνικής επιρροής.

2. Περιγράψτε τη δομή του πειράματος αυτού με όρους μεταβλητών σύμφωνα με τη μεθοδολογία πειραματικής έρευνας στην Κοινωνική Ψυχολογία.

3. Αξιοποιώντας την έννοια της υπακοής στην εξουσία/αυθεντία, όπως αυτή ορίστηκε στο πλαίσιο της έρευνας του Milgram, δώστε ένα σχετικό παράδειγμα από την κοινωνική ζωή στην εκπαίδευση (μιας βαθμίδας της επιλογής σας).

4. Αφού παρουσιάσετε σύντομα την έννοια της επιρροής που προκύπτει από την ανάληψη κοινωνικών ρόλων, όπως αυτή ερευνήθηκε στο πλαίσιο του πειράματος προσομοίωσης φυλακής του Zimbardo, τεκμηριώστε με ποιον τρόπο η έρευνα αυτή έχει συμβάλει στην πειραματική μελέτη της έννοιας της κοινωνικής επιρροής.

5. Αξιοποιώντας τη μελέτη της έννοιας της επιρροής που προκύπτει από την ανάληψη κοινωνικών ρόλων, όπως αυτή ορίστηκε στο πλαίσιο της έρευνας του Zimbardo, δώστε ένα σχετικό παράδειγμα από την κοινωνική ζωή στην εκπαίδευση (μιας βαθμίδας της επιλογής σας).

6. Αφού παρουσιάσετε σύντομα το σκεπτικό των πειραμάτων των «ελάχιστων ομάδων» του Tajfel σχετικά με την ενδο-ομαδική μεροληψία ως αντιπροσωπευτικών της θεωρίας της κοινωνικής ταυτότητας, τεκμηριώστε με ποιον τρόπο η θεωρία αυτή επιχειρεί να εξηγήσει την προκατάληψη στο πλαίσιο των διομαδικών σχέσεων.

7. Αφού παρουσιάσετε σύντομα το σκεπτικό των πειραμάτων πεδίου του Sherif ως αντιπροσωπευτικών της θεωρίας της ρεαλιστικής σύγκρουσης στο πλαίσιο της έρευνας των διομαδικών σχέσεων, τεκμηριώστε με ποιον τρόπο η θεωρία αυτή μπορεί να συνδεθεί με την «υπόθεση επαφής» του Allport (1954) σχετικά με τη μείωση της προκατάληψης.